শহরের বিভিন্ন কোনা থেকে মিছিল করে ব্রিগেডে যাবেন সিপিএম কর্মীরা। বেলা এগারোটা থেকেই শহরের রাজপথ চলে যাবে মিছিলের দখলে । দাবি সিপিএম নেতাদের।  মিছিলের জন্য মোট নটি রুট ঠিক করা হয়েছে।
 শহরের বিভিন্ন কোনা থেকে মিছিল করে ব্রিগেডে যাবেন সিপিএম কর্মীরা। বেলা এগারোটা থেকেই শহরের রাজপথ চলে যাবে মিছিলের দখলে । দাবি সিপিএম নেতাদের।  মিছিলের জন্য মোট নটি রুট ঠিক করা হয়েছে। হাওড়া ব্রিজ থেকে স্ট্র্যান্ড রোড বাবুঘাট হয়ে ইডেন গার্ডেনের পাশ দিয়ে ব্রিগেডে ঢুকবে মিছিল।  
বিটি রোড  ও শ্যাম বাজার পাঁচ মাথার মোড় থেকে চিত্তরঞ্জন অ্যাভিনিউ, জওহরলাল নেহেরু রোড হয়ে এগোবে মিছিল।
শ্যামবাজার থেকে বিধান সরণি- বৌবাজার স্ট্রিট-চিত্তরঞ্জন অ্যাভিনিউ, জওহরলাল নেহেরু রোড হয়েও মিছিল যাবে।
বাইরের জেলা থেকে কর্মীরা ইতিমধ্যেই শিয়ালদা স্টেশনে আসতে শুরু করে দিয়েছেন। শিয়ালদা থেকে মৌলালি এসএন ব্যানর্জি রোড হয়ে ব্রিগেড যাবে মিছিল।
আরেকটি মিছিল শিয়ালদহ স্টেশন থেকে বৌবাজার স্ট্রিট-চিত্তরঞ্জন অ্যাভিনিউ, জওহরলাল নেহেরু রোড হয়ে যাবে।
বালিগঞ্জ স্টেশন থেকে গড়িয়াহাট, দেশপ্রিয় পার্ক-শরত্‍ বসু রোড-এলগিন রোড-জওহরলাল নেহেরু রোড , বিড়লা তারামণ্ডল হয়ে এগবে দক্ষিণের একটি মিছিল।
টালিগঞ্জ ট্রাম ডিপো থেকে আরেকটি মিছিল দেশপ্রাণ শাসমল রোড-এসপি মুখার্জি রোড-হাজরা মোড়-আশুতোষ মুখার্জি রোড-জওহরলাল নেহেরু রোড  হয়ে ব্রিগেডে পৌছবে। ডায়মণ্ড হারবার রোডের মিছিলটি খিদিরপুর মোড়  হয়ে খিদিরপুর রোড ধরে এগোবে।
পার্ক সার্কাস ময়দান থেকে এজেসি বোস রোড বিড়লা তারামণ্ডল হয়ে ব্রিগেডে ঢুকবে আরেকটি মিছিল।